Sekolah Menengah Kebangsaan Gurun

Sekolah Menengah Kebangsaan Gurun atau nama ringkasnya SMK Gurun, merupakan sebuah Sekolah menengah kebangsaan yang terletak di Gurun. Pada 2009, Sekolah Menengah Kebangsaan Gurun memiliki 882 pelajar lelaki dan 852 pelajar perempuan, menjadikan jumlah keseluruhan murid seramai 1734 orang. Ia mempunyai seramai 103 orang guru.2009 Sejarah Sekolah Menengah Kebangsaan Gurun didirikan pada tahun 1963. Sekolah ini terletak di tepi jalan utama Alor Setar - Sungai Petani. Letaknya kira-kira 1 kilometer dari Pekan Gurun di utara dan 3 kilometer dari bandar Sungai Petani serta 5 kilometer dari bandaraya Alor Setar Kedah. SMK Gurun didirikan di atas kawasan seluas 6.83 hektar. Sekolah ini berlatarbelakangkan Gunung Jerai di sebelah barat serta dikelilingi kawasan pertanian kelapa sawit dan getah. Berdasarkan catatan Sejarah yang diperolehi daripada laporan guru besar pada hari pembukaan rasmi sekolah pada 4hb. Oktober, 1968 yang telah dicatat dalam Majallah Jerai Jilid 1, 1971 menyebut Sekolah Menengah Kebangsaan Gurun (SMKG) pada masa itu dikenali sebagai Sekolah Menengah Gurun. “Sekolah ini di-tubohkan di-Gurun untok kemudahan dan kehendak-kehendak orang ramai yang tinggal di-Gurun dan kawasan sekitar-nya…” Nalla Kumar, 1971. Berdasarkan kenyataan dalam laporan pengetua pada masa itu menunjukkan bahawa nama sekolah sebagai “Gurun” adalah berdasarkan pada nama tempat iaitu Pekan Gurun selaras dengan aspirasi masyarakat setempat serta dari kawasan sekitar yang berkehendakkan sebuah sekolah menengah. Oleh itu “Gurun” adalah sinonim dengan aspirasi masyarakat. Lantaran kesukaran para pelajar yang terpaksa berulang-alik dari Gurun ke Sungai Petani atau Alor Setar telah memberi aspirasi kepada penduduk setempat serta penduduk sekitar untuk meminta pihak kerajaan mengadakan sebuah sekolah menengah di kawasan ini. Walau bagaimanapun, mulai tahun 1997 nama sekolah telah ditukar kepada Sekolah Menengah Kebangsaan Gurun sehingga sekarang selaras dengan dasar pendidikan kebangsaan. SMK Gurun kini mencecah usia 62 tahun dan telah ditadbir oleh 17 orang pengetua namun Sekolah Menengah Kebangsaan Gurun atau SMK Gurun masih menjadi pilihan masyarakat sebagai tempat menimbah ilmu untuk anak-anak mereka kerana SMK Gurun bermula dengan aspirasi masyarakat Gurun sendiri – Sekolah Anda Hati Anda Rasa Anda. Bangunan sekolah SMK Gurun yang berharga $363,520.00 telah dirasmikan oleh YB Dr. Mohd. Khir Johari Alhaj, Menteri Pelajaran Malaysia pada masa itu pada tarikh 4hb. Oktober, 1968. Berikut adalah senarai pengetua yang pernah berkhidmat di sekolah ini sehingga kini: 1963-1966 En. Loh Lye Yeow 1967-1971 En. Nalla Kumar 1972-1973 En. Ishak bin Khamis 1973-1974 En. Mohd Noor Mydin 1975-1976 En. Arthur Durairaj 1977-1978 En Abdul Khalis bin Hj. Hashim 1979-1979 En. Tan Hock Lye 1980-1982 En. Rahmad b Mohd Noh 1982-1987 En. Karter Singh 1988-1991 En. Ahmad bin Haji Abd Rahman 1992-1998 En. Kamaruddin bin Idris 1998-1999 En. Zainol Abidin bin Ahmad 1999-2001 En. Mansor bin Ahmad 2001-2006 En. S. Mangalanathan 2006-2008 En. Azizan bin Abd Hamid 2008-2011 En. Nasarudin bin Rahman 2011-2015 En. Osman bin Omar 2015-2017 En. Soef bin Ismail 2017-2018 En. Marzuki bin Yahaya 2018-2020 En. Mohd. Nazri bin Shahidan 2020-2022 En. Mejar Sabri bin Md Ludin 2022- 2024 En. Noryazi bin Bakar 2024- Kini En. Rozaini b Ramli Alamat Sekolah Menengah Kebangsaan Gurun Gurun 08300, Gurun Kedah, Malaysia Telefon = 6044686240 Pautan luar [1] Lagu Sekolah "BERUSAHA DAN BERBAKTI" BERUSAHA DAN BERBAKTI ITULAH COGAN KATA KAMI IKRAR SETIA SUMPAH JANJI PASTI KAMI TAK LUPAI PARA GURU KAMI HORMATI BAKTIMU KU SANJUNG TINGGI JASA DAN ILMU YANG DIBERI KAN JADI AMALAN KAMI, [CHORUS] SMKG GEDUNG ILMU YANG TERCINTA BERSIH DAN HIJAU PANORAMANYA PELBAGAI KEJAYAAN YANG TERCIPTA DISIPLIN TERPUJI AMALANNYA BIRU KUNING MERAH WARNAMU WARNA KEAGUNGAN GEMILANG SUMBER INSPIRASI YANG CEMERLANG BERJAYA DI SEGALA BIDANG [ULANG CHORUS]